આ ટીવીમાં આઇપીએસ ડિસ્પ્લે છે, તેનું રિઝોલ્યુશન 3840x2160 પિક્સલ છે. તે 2.5 અરબ કલર્સને સપોર્ટ કરે છે. તે સિવાય તેમાં ડાયનેમિક કોન્ટ્રોસ્ટ, અલ્ટ્રા સ્મૂધ મોશન કંટ્રોલ અને MPEG નોઇઝ કંટ્રોલ છે. આ ટીવી એન્ડ્રોઇડ 8.0 ઓરિયો પર ચાલે છે. તેમાં 2.5 જીબી રેમ છે અને ક્વૉડકોર પ્રોસેસર આપવામાં આવ્યું છે. ટીવી 16 જીબી સ્ટોરેજ સાથે આવશે. તેમાં નેટફ્લિક્સ અને એમેઝોન પ્રાઇમ જેવી વીડિયો એપ પ્રી-ઇન્સ્ટોલ્ડ મળશે. તે સિવાય ટીવીમાં ગૂગલ પ્લે સ્ટોર અને ગૂગલ આસિસ્ટન્ટ સપોર્ટ મળશે. ટીવી અંગે Vuનો દાવો છે કે, તેમાં 4K વીડિયોને યુએસબી દ્વારા પ્લે કરી શકાશે. ટીવીમાં ક્રોમકાસ્ટ, વાઇફાઇ અને HDMI 2.0 પોર્ટસ પણ છે.